***Spinosaurus*** (fra latin «spina» (tagg, torn) og gresk «sauros» (øgle)) er en kjøttetende dinosaurart av typen theropoder, som levde i det som nå er Nord-Afrika, fra de tidligere delene av albium til tidlig i cenomaniumstadiet i kritt, for mellom 112 til 97 millioner år siden. Arten ble første gang kjent ved et funn gjort i Egypt i 1912 og ble beskrevet av den tyske paleontologen Ernst Stromer i 1915. De originale levningene ble ødelagt under andre verdenskrig, men ytterligere materiale har kommet frem de siste årene. Det er uklart om fossilene som ble presentert i den vitenskapelige litteraturen, representerer en eller to arter. De mest kjente artene er *S. aegyptiacus* fra Egypt, selv om en potensiell andre arter *S. maroccanus* har blitt funnet i Marokko.

*Spinosaurus* er muligens den største av alle kjente kjøttetende dinosaurer, selv større enn *Tyrannosaurus* og *Giganotosaurus*. Estimater publisert i 2014 og 2020 antyder at den var 10 til 17 meter lang og 4 til 7,5 tonn tung. Skallen til *Spinosaurus* var lang og smal som hos krokodiller. *Spinosaurus* skal ha spist fisk; bevis tyder på at det levde både på land og i vann som en krokodille. Den karakteristiske piggene til *Spinosaurus*, som var lange utvidelser av ryggsøylen, kunne bli minst 1,65 meter lange, og var sannsynligvis sammenvokst med hud, slik at de dannet en seil-lignende struktur. Noen forskere hevder at piggene var dekket av fett og dannet en hump. Denne strukturen skal ha hatt funksjoner som varmeregulering, seilfinne for å svømme i vann, eller utseende (make eller trussel imponerende).

Beskrivelse
-----------

### Størrelse

Rekonstruksjon av en levende *S. aegyptiatus*
Siden den ble oppdaget, har *Spinosaurus* vært en kandidat for å være den lengste og største theropoddinosauren. Både Friedrich von Huene i 1926 og Donald F. Glut i 1982 førte den opp blant de største theropodene i sine undersøkelser, med en lengde på 15 meter og en vekt på i overkant av 6 tonn. I 1988, førte også Gregory Paul den opp som den lengste theropoden med en lengde på 15 meter, men ga et lavere vektestimat på 4 tonn.

Dal Sasso *et al*. (2005) antok at *Spinosaurus* og *Suchomimus* hadde samme kroppsproporsjoner i forhold til lengden på skallen og dermed beregnet at *Spinosaurus* ble 16 til 18 meter lang og mellom 7 og 9 tonn tung. The Dal Sasso *et al*. estimater ble kritisert fordi anslaget av skallens lengde var usikkert, og (forutsatt at kroppsmassen øker i takt med kroppslengden) en skalering *Suchomimus* som ble 11 meter lang og 3.8 tonn tung til utvalget av estimerte lengder av *Spinosaurus* ville produsere en anslått vekt på mellom 11.7 og 16.7 tonn.

Sammenligning av forskjellige store theropoder, med *S. aegyptiacus* i rødt.
François Therrien og Donald Henderson utfordret metoden med å beregne størrelsen, basert på en skalering av skallens lengde; i en forskningsartikkel fra 2007. De fant ut at lengden var for stor, og vekten for liten. Basert på estimater på skallens lengde på mellom 1.5 og 1.75 meter, estimerte de av kroppen måtte være mellom 12.6 og 14.3 meter lang og vekten på mellom 12 og 20.9 tonn. Er mindre estimat for *Spinosaurus*, vil implisere at *Spinosaurus* var kortere og mindre enn *Carcharodontosaurus* og *Giganotosaurus*. Studiet til Therrien og Henderson har blitt kritisert for valg av theropoder som brukes for å sammenligne (f. eks, de fleste av theropodne som brukes til de første ligningene var tyrannosauridaer og carnosauruser, som har en annen kroppsbygning enn spinosauruser), og for en antagelse om at skallen til *Spinosaurus* kunne ha vært så liten som 1.5 meter lang. Forbedringer av presisjonen i størrelsesestimatene til *Spinosaurus* krever oppdagelser av mer komplette funn, slik som på noen andre dinosaurer, spesielt knokler fra forskjellige lem fra *Spinosaurus* som er «hittil ukjent».

Trivia
------

Spinosaurus opptrer i filmen Jurassic Park III.

Referanser
----------

1. ↑  Creisler, B. (7. juli 2003). «Dinosauria Translation and Pronunciation Guide S». Arkivert fra originalen 14. mai 2011. Besøkt 3. september 2010.  «Arkivert kopi». Arkivert fra originalen 14. mai 2011. Besøkt 29. november 2013.
2. ↑  Gradstein, F.M.; Ogg, J.G.; and Smith, A.G. red. (2004). *A Geologic Time Scale 2004*. Cambridge and New York: Cambridge University Press. s. 380. ISBN 0-521-78673-8. CS1-vedlikehold: Flere navn: redaktørliste (link)
3. ↑  Smith, J.B.; Lamanna, M.C.; Mayr, H.; and Lacovara, K.J. (2006). «New information regarding the holotype of *Spinosaurus aegyptiacus* Stromer, 1915». *Journal of Paleontology*. 80 (2): 400–406. doi:10.1666/0022-3360(2006)080[0400:NIRTHO]2.0.CO;2. Arkivert fra originalen 21. oktober 2011.
4. ↑  Stromer, E. (1915). «Ergebnisse der Forschungsreisen Prof. E. Stromers in den Wüsten Ägyptens. II. Wirbeltier-Reste der Baharije-Stufe (unterstes Cenoman). 3. Das Original des Theropoden *Spinosaurus aegyptiacus* nov. gen. nov. spec». *Abhandlungen der Königlich Bayerischen Akademie der Wissenschaften, Mathematisch-physikalische Klasse*. 28 (3): 1–32. [*død lenke*]
5. 1 2 3  Dal Sasso, C. (2005). «New information on the skull of the enigmatic theropod *Spinosaurus*, with remarks on its sizes and affinities» (PDF). *Journal of Vertebrate Paleontology*. 25 (4): 888–896. doi:10.1671/0272-4634(2005)025[0888:NIOTSO]2.0.CO;2. Arkivert fra originalen (PDF) 29. april 2011.  «Arkivert kopi» (PDF). Arkivert fra originalen (PDF) 29. april 2011. Besøkt 29. november 2013.
6. 1 2 3 4 5  Therrien, F. (2007). «My theropod is bigger than yours...or not: estimating body size from skull length in theropods». *Journal of Vertebrate Paleontology*. 27 (1): 108–115. doi:10.1671/0272-4634(2007)27[108:MTIBTY]2.0.CO;2.
7. ↑  von Huene, F.R. (1926). «The carnivorous saurischia in the Jura and Cretaceous formations principally in Europe». *Rev. Mus. La Plata*. 29: 35–167.
8. ↑  Glut, D.F. (1982). *The New Dinosaur Dictionary*. Secaucus, NJ: Citadel Press. s. 226–228. ISBN 0-8065-0782-9.
9. ↑  Mortimer, M. (25. mars 2007). «Comments on Therrien and Henderson's new paper». Dinosaur Mailing List. Arkivert fra originalen 11. oktober 2007. Besøkt 22. september 2010.
10. ↑  Harris, J.D. (26. mars 2007). «Re: Comments on Therrien and Henderson's new paper». Dinosaur Mailing List. Arkivert fra originalen 14. april 2011. Besøkt 22. september 2010.
11. ↑  Bates, K.T.; Manning, P.L.; Hodgetts, D.; and Sellers, W.I.; Sellers, William I. (2009). Beckett, Ronald, red. «Estimating Mass Properties of Dinosaurs Using Laser Imaging and 3D Computer Modelling». *PLoS ONE*. 4 (2): e4532. Bibcode:2009PLoSO...4.4532B. PMC 2639725 Åpent tilgjengelig. PMID 19225569. doi:10.1371/journal.pone.0004532.

Eksterne lenker
---------------

* (en) *Spinosaurus* i Encyclopedia of Life Rediger på Wikidata

* (en) *Spinosaurus* i Global Biodiversity Information Facility Rediger på Wikidata

* (en) *Spinosaurus* hos Fossilworks Rediger på Wikidata

* (en) *Kategori:Spinosaurus* – bilder, video eller lyd på Wikimedia Commons Rediger på Wikidata

* (en) *Spinosaurus* – galleri av bilder, video eller lyd på Wikimedia Commons Rediger på Wikidata

* *Spinosaurus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |